overenie interakcií
Dobrý deň prajem. Prosím vás užívam ráno lieky Famotidín a Elicea a Prednison môžem spolu dať ráno aj Omega -3 mastné kyseliny? tie kvalitnejšie od Nórska Marine. Neovplyvňuje vstrebávanie vitamíny Famotidín a Prednison? Ďakujem pekne za vašu odpoveď. Pekný deň prajem.
Dobrý deň,
ďakujeme za Vašu otázku.
Výživový doplnok NaturaMed OmegaMarine PREMIUM obsahuje olej z lososa a rybí olej s omega-3 mastnými kyselinami (EPA a DHA) a vitamínom D.
Nakoľko liek Prednisom môže znižovať plazmatickú hladinu vitamínu D, suplementácia vitamínu D sa má zvážiť u pacientov liečených prednizónom (najmä pri dlhodobej liečbe ≥ 3 mesiace).
Medzi uvedenými liekmi a výživovým doplnkom nebolo pozorované vzájomné negatívne ovplyvnenie účinku. Avšak výživové doplnky nepodliehajú klinickým skúškam, preto prípadné interakcie nemuseli byť zachytené.
S pozdravom
PharmDr. Patrícia Čečková